|  |  |
| --- | --- |
|  | **9.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. november 26. napján tartandó **rendes** **nyilvános** ülésére |
|  |
|  |
| Előterjesztő megnevezése:  | Markót Imre polgármester |
| Iktatószám:  | 2-240/2015-F-1 |
| Tárgy:  | **M4 autópálya Fegyvernek-Püspökladány engedélyezési terv tulajdonosi hozzájárulás, lehatárolási terv jóváhagyása** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | 1 pld. kérelem1 pld. helyszínrajz |
| Készítette: | Bálint Barnabás beruházási ügyintéző |
| Véleményezésre megküldve:  | a Képviselő-testület **Pénzügyi és Városfejlesztési** Bizottságarészére |
| Törvényességi véleményezésre bemutatva: | 2015. november 13. |

**Tisztelt Képviselő-testület!**

Az M4 autópálya építése kapcsán a Roden Kft elkészítette a Törökszentmiklós Kelet csomóponttól Püspökladányig folytatódó autópálya szakasz engedélyezési tervét.

A benyújtott kérelem alapján kéri az alábbi hozzájárulások, nyilatkozatok kiadását az Önkormányzattól:

* útkezelői és tulajdonosi hozzájárulás
* nyilatkozat, hogy a tervezett földutakat önkormányzatunk az elkészülés után kezelésbe átveszi
* nyilatkozat, hogy a megépült földutakon valamennyi ingatlan a beruházást megelőző állapotnak megfelelően közútról megközelíthető
* kezelői lehatárolási terv jóváhagyását

Törökszentmiklós közigazgatási határát illetően a 126+400 km szelvényben épül egy, az autópályát keresztező felüljáró, amely a pálya jobb és bal oldalán levő ingatlanok megközelítésén kívül biztosítja a vadak átjárását is. A 128+500 km szelvényben ugyancsak felüljáró épül, amely az ingatlanok megközelítését biztosítja. Ezek a felüljárók a meglevő kiszolgáló földút rendszert megszakító autópálya miatt megszűnő kapcsolatok helyreállítására épülnek és a megközelíthetőségek biztosítására párhuzamos földutak is létesülnek.

A benyújtott terveket átvizsgálva megállapítható, hogy az útkezelői és tulajdonosi hozzájárulás kiadható. A létesítendő földutak mindegyike meglevő földúthoz csatlakozik, amelyek eddig is Önkormányzatunk tulajdonában, kezelésében voltak. Biztosítva van az ingatlanok megközelíthetősége. Kezelés, fenntartás szempontjából az útburkolat, útpadka, szikkasztóárkok téli-nyári karbantartása hárul az Önkormányzatra. A felüljárók híd és pályaszerkezetének karbantartása a Magyar Közút Zrt feladata lesz.

Összességében megállapítható, hogy a tervezett létesítmények biztosítani fogják az ingatlanok megközelíthetőségét, kezelés szempontjából az Önkormányzat részéra többletfeladatot, költséget nem keletkeztetnek.

**Tisztelt Képviselő-testület!**

Javaslom az előterjesztés megvitatását, valamint a tervező által kért nyilatkozatok kiadásához történő hozzájárulást.

**Törökszentmiklós, 2015. november 18.**

**Markót Imre**

**polgármester**

**……../2015. (……) K.t.**

**Határozat:**

**M4 autópálya Fegyvernek-Püspökladány engedélyezési terv tulajdonosi hozzájárulás, lehatárolási terv jóváhagyása**

Törökszentmiklós Városi Önkormányzat Képviselő-testülete az M4 autópálya Fegyvernek-Püspökladány engedélyezési terv tulajdonosi hozzájárulás, lehatárolási terv jóváhagyásáról a következő döntést hozta:

1. A Képviselő-testület az útkezelői és tulajdonosi hozzájárulás kiadásához hozzájárul.
2. A Képviselő- testület az építendő földutak kezelésbe vételéhez hozzájárul, az azt szabályozó kezelői lehatárolási tervet elfogadja.
3. A Képviselő-testület felhatalmazza Markót Imre polgármestert, hogy a hozzájáruló nyilatkozatokat az önkormányzat nevében aláírja.

 **Felelős:** Markót Imre polgármester

**Határidő:** 2015. december 15.

Erről értesítést nyernek:

1. Markót Imre polgármester
2. Dr. Majtényi Erzsébet jegyző
3. Városfejlesztési osztály
4. Közpénzügyi osztály
5. Irattár